Document ID: 32001R1800

32001R1800
L 244/19
SLUŽBENI LIST EUROPSKE UNIJE
UREDBA KOMISIJE (EZ) br. 1800/2001
od 13. rujna 2001.
o izmjeni Uredbe Vijeća (EZ) br. 1420/1999 i Uredbe (EZ) br. 1547/1999 u pogledu pošiljaka određenih vrsta otpada u Gvineju
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 259/93 od 1. veljače 1993. o nadzoru i kontroli pošiljaka otpada koje se otpremaju unutar Europske zajednice, ulaze u nju ili iz nje izlaze (1), kako je zadnje izmijenjena Odlukom Komisije 1999/816/EZ (2), a posebno njezin članak 17. stavak 3.,
uzimajući u obzir Uredbu Vijeća (EZ) br. 1420/1999 od 29. travnja 1999. o utvrđivanju jedinstvenih pravila i postupaka koji se primjenjuju na pošiljke određenih vrsta otpada u zemlje koje nisu članice OECD-a (3), kako je izmijenjena Uredbom Komisije (EZ) br. 77/2001 (4), a posebno njezin članak 3. stavak 5.,
budući da:
(1)
Gvineja je obavijestila Komisiju 22. ožujka 2001. da se uvoz svih vrsta otpada koje su navedene u kategoriji GM u Prilogu II. Uredbi (EEZ) br. 259/93 prihvaća bez ikakvog postupka kontrole.
(2)
U skladu s člankom 17. stavkom 3. Uredbe (EEZ) br. 259/93, Odbor osnovan na temelju članka 18. Direktive Vijeća 75/442/EEZ od 15. srpnja 1975. o otpadu (5), kako je izmijenjena Odlukom Komisije 96/350/EZ (6), obaviješten je o službenom zahtjevu Gvineje 5. travnja 2001.
(3)
Kako bi se uzela u obzir novonastala situacija u toj zemlji, istodobno je potrebno izmijeniti Uredbu (EZ) br. 1420/1999 i Uredbu Komisije (EZ) br. 1547/1999 (7), kako je zadnje izmijenjena Uredbom (EZ) br. 1552/2000 (8).
(4)
Mjere predviđene ovom Uredbom u skladu su s mišljenjem Odbora osnovanog na temelju članka 18. Direktive 75/442/EEZ,
DONIJELA JE OVU UREDBU:
Članak 1.
Između teksta koji se odnosi na GRENADU i HONGKONG u Prilogu D Uredbi (EZ) br. 1547/1999, umeće se sljedeći tekst:
„GVINEJA
Sve vrste otpada u odjeljku GM (Otpad iz poljoprivredno-prehrambene proizvodnje)”.
Članak 2.
Nakon teksta „Sve vrste osim” koji se odnosi na Gvineju u Prilogu B Uredbi (EZ) br. 1420/1999, tekst:
„GJ 120
6309 00
Rabljena odjeća i ostali rabljeni tekstilni proizvodi”
zamjenjuje se sljedećim tekstom:
„1.
GJ 120
6309 00
Rabljena odjeća i ostali rabljeni tekstilni proizvodi
2.
Sve vrste otpada u odjeljku GM (Otpad iz poljoprivredno-prehrambene proizvodnje)”.
Članak 3.
Ova Uredba stupa na snagu dvadesetog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 13. rujna 2001.

Labels: 18
20